ଭାରତରେ ବଢିଚାଲିଛି ମୁସଲମାନଙ୍କ ସଂଖ୍ୟା, ୨୦୫୦ ବେଳକୁ କାଟିବ ସବୁ ରେକର୍ଡ\nWed, Feb 13 | 3:24 p.m.\nନୂଆଦିଲ୍ଲୀଃ ବର୍ତ୍ତମାନ ପରିସ୍ଥିତିରେ ଖ୍ରଷ୍ଟିୟାନ୍ ଧର୍ମରେ ବିଶ୍ୱାସ କରୁଥିବା ଲୋକ ଦୁନିଆରେ ଅଧିକ ଅଛନ୍ତି ବୋଲି କୁହାଯାଉଛି । କିନ୍ତୁ ୨୦୫୦ ବେଳକୁ ଧର୍ମ ମାମଲାରେ ଦୁନିଆର ରୂପରେଖ ବଦଳିବ ବୋଲି ଆଭାଷ ମିଳିସାରିଛି । ଓ୍ୱାର୍ଲଡ୍ ରିଲିଜିଅନ୍ ଡାଟାବେସ୍ ଏବଂ ପିଉ ରିସର୍ଚ୍ଚ ସେଣ୍ଟରର ତଥ୍ୟ ଅନୁସାରେ ୨୦୫୦ ବେଳକୁ ପୃଥିବୀରେ ଇସ୍ଲାମ୍ ଧର୍ମକୁ ବିଶ୍ୱାସ କରୁଥିବା ଲୋକଙ୍କ ସଂଖ୍ୟା ଅଧିକ ହେବ । ୧୯୧୦-୨୦୧୦ ମଧ୍ୟରେ ବିଶ୍ୱର ବିଭିନ୍ନ ଦେଶରେ କରାଯାଇଥିବା ଅଧ୍ୟୟନରୁ ଜଣାପଡ଼ିଛି ଯେ ଇସ୍ଲାମ ଧର୍ମାବଲମ୍ବୀଙ୍କ ସଂଖ୍ୟା ବହୁମାତ୍ରାରେ ବୃଦ୍ଧି ପାଇଛି । ଦ୍ରୁତ ବୃଦ୍ଧି ପାଉଥିବା ଧାର୍ମିକ ଗ୍ରୁପରେ ପ୍ରଥମ ସ୍ଥାନରେ ଇସ୍ଲାମ୍ ଧର୍ମ ଥିବା ବେଳେ ଦ୍ୱିତୀୟରେ ନାସ୍ତିକଙ୍କ(ଧର୍ମକୁ ବିଶ୍ୱାସ କରୁନଥିବା ବ୍ୟକ୍ତି) ସଂଖ୍ୟା ରହିଛି ।\nକଣ କହୁଛି ଓ୍ୱାର୍ଲଡ୍ ରିଲିଜିଅନ୍ ଡାଟାବେସ୍ ? ଓ୍ୱାର୍ଲଡ୍ ରିଲିଜିଅନ୍ ଡାଟାବେସ୍ର ରିପୋର୍ଟ ଅନୁସାରେ ୧୯୧୦ରେ ଦୁନିଆରେ ମୋଟ ଜନସଂଖ୍ୟାର ୩୪.୮ ପ୍ରତିଶତ ଇଶାଇ ଥିଲେ । ୨୦୧୦ ବେଳକୁ ଏହି ଅଙ୍କ କମି ୩୨.୮ ପ୍ରତିଶତରେ ପହଞ୍ଚିଥିଲା । ଅନ୍ୟପଟେ ୧୯୧୦ରେ ମୁସଲମାନଙ୍କ ସଂଖ୍ୟା ୧୨.୬ ପ୍ରତିଶତ ଥିବା ବେଳେ ୨୦୧୦ ବେଳକୁ ୨୨.୫ ପ୍ରତିଶତ ହୋଇଯାଇଥିଲା । ହିନ୍ଦୁମାନଙ୍କ ସଂଖ୍ୟାରେ ମଧ୍ୟ ପରିବର୍ତ୍ତନ ଲକ୍ଷ୍ୟ କରାଯାଇଛି । ୧୯୧୦ରେ ମୋଟ ଜନସଂଖ୍ୟାର ୧୨.୭ ପ୍ରତିଶତ ଥିଲା ଏବେ ତାହା ବଢି ୧୩.୮ ପ୍ରତିଶତରେ ପହଞ୍ଚିଛି । ସବୁଠୁ ଆଶ୍ଚର୍ୟ୍ୟର କଥା ହେଉଛି ନାସ୍ତିକଙ୍କ ସଖ୍ୟା କେବଳ ୦.୨ ପ୍ରତିଶତ ଥିବା ବେଳେ ଏବେ ୯.୮ ପ୍ରତିଶତରେ ପହଞ୍ଚିଗଲାଣି ।\nପିଉ ରିସର୍ଚ୍ଚ ସେଣ୍ଟର ତଥ୍ୟ ବି ସମାନ\n[caption id="attachment_62414" align="alignnone" width="600"] Courtesy: http://www.pewforum.org[/caption]\nପିଉ ରିସର୍ଚ୍ଚ ସେଣ୍ଟର ପକ୍ଷରୁ ୨୦୧୭ରେ ଏକ ରିପୋର୍ଟ ପ୍ରକାଶ ପାଇଥିଲା ଯେଉଁଥିରେ ୨୦୧୫ ପର୍ୟ୍ୟନ୍ତ ଡାଟା ଥିଲା । ଏହି ରିପୋର୍ଟରେ ଇଶାଇ ଧର୍ମାବଲମ୍ବୀଙ୍କ ସଂଖ୍ୟା ବିଶ୍ୱରେ ୨୩୦ କୋଟି ଥିବା ବେଳେ ମୁସଲାମାନଙ୍କ ସଂଖ୍ୟା ୧୮୦ କୋଟିରୁ ଅଧିକ ଥିଲା । ଏହି ରିପୋର୍ଟ ଅନୁସାରେ ହିନ୍ଦୁମାନଙ୍କ ସଂଖ୍ୟା ପାଖାପାଖି ୧୧୦ କୋଟି ଥିବା ଉଲ୍ଲେଖ ଥିଲା । ଦୁନିଆରେ ୩୧.୨ ପ୍ରତିଶତ ଇଶାଇ, ୨୪.୧% ମୁସଲମାନ ଏବଂ ହିନ୍ଦୁ ୧୫.୧ ପ୍ରତିଶତ ଥିବା ଜଣାପଡ଼ିଥିଲା । ଏହାସହ ନାସ୍ତିକଙ୍କ ସଂଖ୍ୟା ଦୁନିଆରେ ୧୬% ପାଖାପାଖି ଥିବା ମଧ୍ୟ ଉଲ୍ଲେଖ ଥିଲା ।\n୨୦୫୦ ବେଳକୁ ବଢିବ ମୁସଲମାନଙ୍କ ସଂଖ୍ୟା ମିଳିଥିବା ରିପୋର୍ଟ ଅନୁସାରେ ମୁସଲମାନ ସମ୍ପ୍ରଦାୟରେ ଜନ୍ମସଂଖ୍ୟାଠୁ ମୃତ୍ୟୁ ସଂଖ୍ୟା ଅନ୍ୟ ଧର୍ମ ଠାରୁ ବହୁ କମ୍ । ୨୦୧୦-୧୫ ମଧ୍ୟରେ ୨୧.୩ କୋଟି ମୁସଲମାନ୍ ପିଲା ଜନ୍ମ ହୋଇଥିଲେ । କିନ୍ତୁ ସେହି ବର୍ଷ ମଧ୍ୟରେ ୬.୧ କୋଟି ଲୋକଙ୍କ ମୃତ୍ୟୁ ହୋଇଥିଲା । ଅନ୍ୟପଟେ ଇଶାଇ ଧର୍ମରେ ୨୨.୩ କୋଟି ପିଲାଙ୍କ ଜନ୍ମ ହୋଇଥିବା ବେଳେ ୧୦.୭ କୋଟିରୁ ଉର୍ଦ୍ଧ୍ୱ ଲୋକଙ୍କ ମୃତ୍ୟୁ ହୋଇଥିଲା । ୟୁରୋପରେ ଇଶାଇଙ୍କ ସଂଖ୍ୟା ବହୁ ମାତ୍ରାରେ କମୁଥିବା ମଧ୍ୟ ପରିଲକ୍ଷିତ ହେଉଛି ।\nକାହିଁକି ବଢୁଛି ମୁସଲମାନଙ୍କ ସଂଖ୍ୟା ? ଧର୍ମାନ୍ତରୀକରଣ ପାଇଁ ବିଶ୍ୱରେ ମୁସଲମାନଙ୍କ ସଂଖ୍ୟା ବୃଦ୍ଧି ହେଉଥବା କୁହାଯାଉଛି । କିନ୍ତୁ ଏହାକୁ ପିଉ ରିସର୍ଚ୍ଚ ସେଣ୍ଟର ସମ୍ପୂର୍ଣ୍ଣ ରୂପେ ଖଣ୍ଡନ କରିଛି । ଏହି ରିପୋର୍ଟ ଅନୁସାରେ ଧର୍ମାନ୍ତରୀକରଣରେ କେବଳ ୦.୩ ପ୍ରତିଶତ ଲୋକ ଇସ୍ଲାମ ଧର୍ମ ଆପଣେଇଛନ୍ତି । ୫୦୦,୦୦୦ ଲୋକ ଅନ୍ୟ ଧର୍ମ ଛାଡ଼ି ଇସ୍ଲାମ ଧର୍ମ ଗ୍ରହଣ କରିଛନ୍ତି । କିନ୍ତୁ ମୁସଲମାନଙ୍କ ସଂଖ୍ୟା ବଢିବାର କାରଣ ହେଉଛି ଜନ୍ମ-ମୃତ୍ୟୁ ହାରରେ ତାରତମ୍ୟ । ଏହାସହ ଅନ୍ୟ ଧର୍ମ ତୁଳନାରେ ମୁସଲମାନଙ୍କର ଫର୍ଟିଲିଟି ରେଟ୍ ବହୁ ଅଧିକ ଯୋଗୁଁ ଏହି ସଂଖ୍ୟାର ବୃଦ୍ଧି ହେଉଥିବା ରିପୋର୍ଟରୁ ଜଣାପଡ଼ିଛି ।
